***Նախագիծ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ**

**ՈՐՈՇՈՒՄ**

**------------------- 2019 թվականի N - Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԿԱՆԱՆՑ ԵՎ ՏՂԱՄԱՐԴԿԱՆՑ ՀԱՎԱՍԱՐ ԻՐԱՎՈՒՆՔՆԵՐԻ ԵՎ ՀԱՎԱՍԱՐ ՀՆԱՐԱՎՈՐՈՒԹՅՈՒՆՆԵՐԻ ԱՊԱՀՈՎՄԱՆ ՀԱՐՑԵՐՈՎ ԽՈՐՀՈՒՐԴ ՍՏԵՂԾԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ** **2014 ԹՎԱԿԱՆԻ ՆՈՅԵՄԲԵՐԻ 19-Ի**

**N 1152-Ա** **ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

 «Կառավարության կառուցվածքի և գործունեության մասին» ՀՀ օրենքի 7-րդ հոդվածի 16-րդ կետի համաձայն՝ կանանց և տղամարդկանց հավասարության խնդիրներին վերաբերող աշխատանքները համակարգելու ու կանանց և տղամարդկանց հավասար իրավունքների և հավասար հնարավորությունների ապահովման ազգային մեխանիզմ ձևավորելու նպատակով`

1. Ստեղծել Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման հարցերով խորհուրդ (այսուհետ՝ խորհուրդ) և հաստատել դրա կազմը՝ համաձայն N 1 հավելվածի։

2. Խորհրդի ընթացիկ աշխատանքները կազմակերպելու նպատակով ստեղծել աշխատանքային խումբ և հաստատել դրա կազմը՝ համաձայն N 2 հավելվածի։

3. Խորհրդին` որոշումն ուժի մեջ մտնելուց հետո.

1) եռամսյա ժամկետում Հայաստանի Հանրապետության վարչապետի հաստատմանը ներկայացնել խորհրդի անհատական կազմը և աշխատակարգը.

2) եռամսյա ժամկետում հաստատել աշխատանքային խմբի անհատական կազմը և աշխատակարգը:

 4. Ուժը կորցրած ճանաչել Հայաստանի Հանրապետության վարչապետի 2014 թվականի նոյեմբերի 19-ի N 1152-Ա որոշումը:

5. Սույն որոշումն ուժի մեջ է մտնում դրա պաշտոնական հրապարակմանը հաջորդող օրվանից:

***Հավելված N 1***

***ՀՀ վարչապետի 2019 թ.***

***------- ----ի N ---- -Ա որոշման***

**Կ Ա Զ Մ**

**ԿԱՆԱՆՑ ԵՎ ՏՂԱՄԱՐԴԿԱՆՑ ՀԱՎԱՍԱՐ ԻՐԱՎՈՒՆՔՆԵՐԻ ԵՎ ՀԱՎԱՍԱՐ ՀՆԱՐԱՎՈՐՈՒԹՅՈՒՆՆԵՐԻ ԱՊԱՀՈՎՄԱՆ ՀԱՐՑԵՐՈՎ ԽՈՐՀՐԴԻ**

ՀՀ փոխվարչապետ (խորհրդի նախագահ)

ՀՀ աշխատանքի և սոցիալական հարցերի նախարար

ՀՀ արդարադատության նախարարի տեղակալ

ՀՀ արտաքին գործերի նախարարի տեղակալ

ՀՀ պաշտպանության նախարարի տեղակալ

ՀՀ կրթության և գիտության նախարարի տեղակալ

ՀՀ տարածքային կառավարման և զարգացման նախարարի տեղակալ

ՀՀ տնտեսական զարգացման և ներդրումների նախարարի տեղակալ

ՀՀ առողջապահության նախարարի տեղակալ

ՀՀ գյուղատնտեսության նախարարի տեղակալ

ՀՀ սպորտի և երիտասարդության հարցերի նախարարի տեղակալ

ՀՀ մշակույթի նախարարի տեղակալ

ՀՀ սփյուռքի նախարարի տեղակալ

ՀՀ ոստիկանության պետի տեղակալ

ՀՀ Ազգային ժողովի պատգամավորներ (համաձայնությամբ)

ՀՀ հեռուստատեսության և ռադիոյի ազգային հանձնաժողովի ներկայացուցիչ (համաձայնությամբ)

ՀՀ Նախագահի աշխատակազմի ներկայացուցիչ (համաձայնությամբ)

Միջազգային կազմակերպությունների ներկայացուցիչներ (համաձայնությամբ)

Հասարակական կազմակերպությունների ներկայացուցիչներ (համաձայնությամբ)

ՀՀ վարչապետի աշխատակազմի սոցիալական հարցերի վարչության պետ (խորհրդի քարտուղար)

***Հավելված N 2***

***ՀՀ վարչապետի 2019 թ.***

***------- ----ի N ---- -Ա որոշման***

**Կ Ա Զ Մ**

**ԿԱՆԱՆՑ ԵՎ ՏՂԱՄԱՐԴԿԱՆՑ ՀԱՎԱՍԱՐ ԻՐԱՎՈՒՆՔՆԵՐԻ ԵՎ ՀԱՎԱՍԱՐ ՀՆԱՐԱՎՈՐՈՒԹՅՈՒՆՆԵՐԻ ԱՊԱՀՈՎՄԱՆ ՀԱՐՑԵՐՈՎ ԱՇԽԱՏԱՆՔԱՅԻՆ ԽՄԲԻ**

ՀՀ վարչապետի աշխատակազմի սոցիալական հարցերի վարչության պետ (աշխատանքային խմբի ղեկավար)

ՀՀ աշխատանքի և սոցիալական հարցերի նախարարության աշխատակազմի ներկայացուցիչ

ՀՀ արտաքին գործերի նախարարության աշխատակազմի ներկայացուցիչ

ՀՀ արդարադատության նախարարության աշխատակազմի ներկայացուցիչ

ՀՀ պաշտպանության նախարարության աշխատակազմի ներկայացուցիչ

ՀՀ կրթության և գիտության նախարարության աշխատակազմի ներկայացուցիչ

ՀՀ տնտեսական զարգացման և ներդրումների նախարարության աշխատակազմի ներկայացուցիչ

ՀՀ առողջապահության նախարարության աշխատակազմի ներկայացուցիչ

ՀՀ մշակույթի նախարարության աշխատակազմի ներկայացուցիչ

ՀՀ գյուղատնտեսության նախարարության աշխատակազմի ներկայացուցիչ

ՀՀ սպորտի և երիտասարդության հարցերի նախարարության աշխատակազմի ներկայացուցիչ

ՀՀ ոստիկանության ներկայացուցիչ

ՀՀ Ազգային ժողովի աշխատակազմի ներկայացուցիչ (համաձայնությամբ)

ՀՀ ազգային վիճակագրական կոմիտեի աշխատակազմի ներկայացուցիչ

Երևանի քաղաքապետարանի աշխատակազմի ներկայացուցիչ (համաձայնությամբ)

Միջազգային կազմակերպությունների ներկայացուցիչներ (համաձայնությամբ)

Հասարակական կազմակերպությունների ներկայացուցիչներ (համաձայնությամբ)

ՀՀ վարչապետի աշխատակազմի սոցիալական հարցերի վարչության ներկայացուցիչ (աշխատանքային խմբի քարտուղար)

**ՀԻՄՆԱՎՈՐՈՒՄ**

**«Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման հարցերով խորհուրդ ստեղծելու և Հայաստանի Հանրապետության վարչապետի 2014 թվականի նոյեմբերի 19-ի N 1152-Ա որոշումն ուժը կորցրած ճանաչելու**

**մասին» Հայաստանի Հանրապետության վարչապետի որոշման նախագծի**

 «Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման հարցերով խորհուրդ ստեղծելու և Հայաստանի Հանրապետության վարչապետի 2014 թվականի նոյեմբերի 19-ի N 1152-Ա որոշումն ուժը կորցրած ճանաչելու մասին» Հայաստանի Հանրապետության վարչապետի որոշման նախագծի ընդունումը (այսուհետ՝ նախագիծ) պայմանվորված է Հայաստանի Հանրապետության վարչապետի 2014 թվականի նոյեմբերի 19-ի N 1152-Ա որոշմամբ ստեղծված խորհրդի գործունեության արդիականացման անհրաժեշտությամբ:

Կարևորելով Հայաստանի Հանրապետության վարչապետին կից գործող Կանանց և տղամարդկանց հավասար իրավունքների և հավասար հնարավորությունների ապահովման հարցերով խորհրդի գործունեությունը և դրա արդիականացումը՝ Նախագծով առաջարկվում է ուժը կորցրած ճանաչել «Հայաստանի Հանրապետության վարչապետի 2014 թվականի նոյեմբերի 19-ի N 1152-Ա» որոշումը և ստեղծել Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման հարցերով նոր Խորհուրդ:

Նոր Խորհուրդ ստեղծելու անհրաժեշտությունը պայմանավորված է միջազգային պարտավորություններով, ըստ որի նշված Խորհուրդը, համաձայն իր կանոնակարգի, պետք է հանդես գա որպես կանանց հարցերով ազգային մեխանիզմ, ինչը ՀՀ կողմից ստանձնած պարտավորություն է Պեկինի հռչակագրի և գործողությունների ծրագրի շրջանակում: Մասնավորապես, փաստաթղթի 196-րդ կետում նշվում է, որ կանանց առաջխաղացման մեխանիզմները, արդեն իսկ գոյություն ունեն ՄԱԿ-ի անդամ երկրների մեծամասնությունում և դրանք նպատակ ունեն մշակել, կիրառել և մշտադիտարկել կանանց իրավունքների ոլորտում իրականացվող քաղաքականությունը: Նույն փաստաթղթի 201 կետում մանրամասն ներկայացվում են ազգային մեխանիզմի չափանիշները, այդ թվում դրա տեղակայումը կառավարության ամենաբարձ օղակում:

Բացի այդ, կանանց նկատմամբ խտրականության վերացման կոմիտեն Հայաստանի Հանրապետության 5-րդ և 6-րդ պարբերական զեկույցների եզրափակիչ դիտարկումներում հանձնարարում է. ամրապնդել Կանանց և տղամարդկանց հավասար իրավունքների և հավասար հնարավորությունների ապահովման հարցերով խորհրդի կարողությունները՝ արդյունավետ մոնիտորինգ և գենդերային հավասարության հարցերով համապատասխան քաղաքականություն իրականացնելու համար:

 Հետևաբար, Խորհրդի արդիականացումը անհրաժեշտ է, այդ թվում նաև, որպես ՀՀ միջազգային վարկանիշի վրա ազդող կարևոր գործոնի, քանի որ 2019 թվականից ՀՀ-ն անդակամակցելու է ՄԱԿ-ի Կանանց կարգավիճակի հանձնաժողովին և պետք է այս ասպարեզում ներկայացնի իր առաջատար փորձը:

Միևնույն ժամանակ, Խորհրդի գործունեությունն առավել արդյունավետ դարձնելու նպատակով, առաջարկվում է դրա ղեկավարումը վերապահել փոխվարչապետին, ինչը հնարավորություն կտա բոլոր շահագրգիռ պետական մարմինների ներկայացուցիչների, մասնավորապես, մարմնի ղեկավարի տեղակալների ներգրավմամբ արդյունավետ և առավել դինամիկ կերպով քննարկելու և հասցեագրելու ոլորտային խնդիրները:

**Տ Ե Ղ Ե Կ Ա Ն Ք**

**«Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման հարցերով խորհուրդ ստեղծելու և Հայաստանի Հանրապետության վարչապետի 2014 թվականի նոյեմբերի 19-ի N 1152-Ա որոշումն ուժը կորցրած ճանաչելու մասին» Հայաստանի Հանրապետության վարչապետի որոշման նախագծի**

**ընդունման առնչությամբ այլ նորմատիվ իրավական ակտերի ընդունման անհրաժեշտության կամ բացակայության մասին**

|  |  |
| --- | --- |
| **1.** |  **Այլ իրավական ակտերում փոփոխությունների և/կամ լրացումների անհրաժեշտությունը** |
|  | «Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման հարցերով խորհուրդ ստեղծելու և Հայաստանի Հանրապետության վարչապետի 2014 թվականի նոյեմբերի 19-ի N 1152-Ա որոշումն ուժը կորցրած ճանաչելու մասին» Հայաստանի Հանրապետության վարչապետի որոշման նախագծի ընդունմանառնչությամբ այլ նորմատիվ իրավական ակտերի ընդունման անհրաժեշտություն չկա:  |
| **2.** | **Միջազգային պայմանագրերով ստանձնած պարտավորությունների հետ համապատասխանությունը** |
|  | Որոշման նախագծով կարգավորմանն առաջարկվող հարցերի մասով միջազգային պայմանագրերով պարտավորություններ չեն ստանձնվել: |

**Տ Ե Ղ Ե Կ Ա Ն Ք**

**«Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման հարցերով խորհուրդ ստեղծելու և Հայաստանի Հանրապետության վարչապետի 2014 թվականի նոյեմբերի 19-ի N 1152-Ա որոշումն ուժը կորցրած ճանաչելու մասին» Հայաստանի Հանրապետության վարչապետի որոշման նախագծի**

 **նախագծմանը և քննարկմանը հասարակության մասնակցության մասին**

«Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման հարցերով խորհուրդ ստեղծելու և Հայաստանի Հանրապետության վարչապետի 2014 թվականի նոյեմբերի 19-ի N 1152-Ա որոշումն ուժը կորցրած ճանաչելու մասին» Հայաստանի Հանրապետության վարչապետի որոշման նախագծը2019 թվականի մարտի 4-ին տեղադրվել է Հայաստանի Հանրապետության աշխատանքի և սոցիալական հարցերի նախարարության www.mlsa.am ինտերնետային կայքում և ՀՀ արդարադատության նախարարության հրապարակման միասնական www.e-draft.am կայքում:

**ՏԵՂԵԿԱՆՔ**

**«Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման հարցերով խորհուրդ ստեղծելու և Հայաստանի Հանրապետության վարչապետի 2014 թվականի նոյեմբերի 19-ի N 1152-Ա որոշումն ուժը կորցրած ճանաչելու մասին» Հայաստանի Հանրապետության վարչապետի որոշման նախագծի**

**ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների ավելացման կամ նվազեցման մասին**

«Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման հարցերով խորհուրդ ստեղծելու և Հայաստանի Հանրապետության վարչապետի 2014 թվականի նոյեմբերի 19-ի N 1152-Ա որոշումն ուժը կորցրած ճանաչելու մասին» Հայաստանի Հանրապետության վարչապետի որոշման նախագծի ընդունմանկապակցությամբ պետական բյուջեում ծախսերի և եկամուտների ավելացում կամ նվազեցում չի նախատեսվում: